pythainlp/thai-wiki-dataset-v4 huggingface dataset:
เพชฌฆาตไซบอร์ก ภาค Last Order

เพชฌฆาตไซบอร์ก ภาค Last Order (Battle Angel Alita: Last Order) เป็นการ์ตูนญี่ปุ่น ภาคต่อของ เพชฌฆาตไซบอร์ก ภาคลาสต์ออร์เดอร์นี้มีเนื้อหาไม่ต่อเนื่องจากภาคแรก หากเป็นเรื่องจบคนละแบบกับถาคแรก เนื่องจากคนเขียนต้องรีบจบเรื่อง จึงเขียนจบภาคแรกไปแบบรวบรัด เมื่อมีเวลาจึงเริ่มเขียนตอนจบใหม่ โดยเริ่มต่อจากตอนต้นของเล่ม 9 ซึ่ง กัลลี่ ตัวละครหลัก ถูกระเบิด ภาคลาสต์ออร์เดอร์นีมี 12 เล่มแล้ว (ณ ปี พ.ศ. 2552) และยังไม่จบ เรื่องราวเริ่มต้นจาก ดร.ดีสตี โนวา ชุบชีวิตกัลลี่ขึ้นมาบนซาเลม โนวาเปิดเผยให้ชาวเมืองซาเลมทราบว่าสมองของตัวเองถูกเอาออกไป และ เปลี่ยนเป็นชิปคอมพิวเตอร์แทน และเกิดคำถามว่า "อะไรคือมนุษย์" ระหว่างร่างกายที่เป็นจักรกลกับสมองที่มีชีวิตอย่างชาวเมืองเศษเหล็ก หรือ ร่างกายที่มีชีวิตกับสมองที่เป็นจักรกลอย่างชาวซาเลม ซึ่งดำเนินไปพร้อมกับสงครามกลางเมืองซาเลมระหว่างผู้ใหญ่ที่ผ่านพิธิอินิชั่น (Ignition)แล้ว กับเด็กที่ยังไม่ผ่านพิธีดังกล่าว (รายละเอียดูในเรื่องย่อ เล่มหนึ่ง)
เรื่องย่อ.
เล่มแปด (บทที่ 44 ถึง 49).
บทที่ 44 จุดที่จะถอนตัวไม่ได้อีกแล้ว (Point of No Return) กัลลี่เดินทางมาถึงเทอร์มินอลของเมลคิเซเดสค และ ตัดสินใจต่อวงจรดำเข้าสู่ (submerge) เมลคิเซเดสคเพื่อตามหาลู โดยกัลลี่ได้เสียบโมดูลฟอร์ทามอร์กานาเข้ากับเทอร์มินัล กัลลี่จริงๆแล้วไม่ทราบว่าจะเกิดอะไรขึ้นเมื่อเสียบโมดูลฟอร์ทาโมกานาลงไป แต่รู้ว่าเมื่อเสียบลงไปแล้วไม่ว่าจะเกิดอะไรขึ้นก็จะแก้ไขอะไรไม่ได้อีกแล้ว
บทที่ 45 ฤดูหนาวจากการปะทะ (Impacted Winter) เมื่อ กัลลี่ พิงค์วู และโนวา เข้าไปในเมลคิเซเดสค พวกเค้าได้เห็นเหตุการณ์ในอดีต เมื่อปี ค.ศ. 2012 ได้มีกลุ่มอุกกาบาตขนาดใหญ่ตกลงมาบนโลก ทำให้ดินฝุ่นและน้ำฟุ่งกระจายทั่วบรรยากาศของโลก บดบังแสงจากดวงอาทิตย์ ทำให้เกิดฤดูหนาวอันยาวนานขึ้น ค.ศ. 2026 คาอูเรลล่าเดิมชื่อวิลม่า วิลม่าได้เป็นผีดูดเลือดมาสองร้อยกว่าปีแล้ว วิลม่าเดินทางพร้อมกับพวกผีดูดเลือดอีก 4 คน วันหนึ่งวิลม่าได้ถูกจับโดยกลุ่มคนที่ยังรอดชีวิตอยู่ และได้มีความสัมพันธ์อันดีกับจอห์นฟาเรล
คอริลฟาเรลพ่อของจอห์นพยายามฆ่าพวกของวิลม่า แต่ไม่สำเร็จและกลับถูกฆ่าทั้งหมู่บ้าน
อำเภอชื่นชม

ชื่นชม เป็นอำเภอในจังหวัดมหาสารคาม แยกตั้งเป็นกิ่งอำเภอในวันที่ 25 มิถุนายน พ.ศ. 2540 และยกฐานะเป็นอำเภอในวันที่ 8 กันยายน พ.ศ. 2550 เป็นอำเภอล่าสุดของทางจังหวัดมหาสารคาม
ที่ตั้งและอาณาเขต.
อำเภอชื่นชม มีอาณาเขตติดต่อกับอำเภอข้างเคียงดังนี้
ประวัติ.
ชื่นชมเดิมเป็นหมู่บ้านในตำบลเชียงยืน อำเภอกันทรวิชัย ปี พ.ศ. 2492 ทางราชการแยกพื้นที่ด้านทิศเหนือของตำบลเชียงยืน ได้แก่ หมู่ที่ 17–18, 24–25, 31, 37–39 และหมู่ที่ 41–46 รวม 14 หมู่บ้าน ตั้งเป็น "ตำบลชื่นชม" ต่อมาราษฎรได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลเชียงยืน โดยเสนอรวมท้องที่ตำบลเชียงยืน ตำบลหนองซอน ตำบลชื่นชม และตำบลกู่ทอง ต่อมาในปี พ.ศ. 2500 กรมการปกครองได้บรรจุเข้าแผนการจัดตั้งกิ่งอำเภอภายในปี พ.ศ. 2501 เนื่องจากการก่อสร้างที่ว่าการกิ่งอำเภอเสร็จเรียบร้อย
ในปีเดียวกันเมื่อวันที่ 9 กันยายน พ.ศ. 2501 ได้มีประกาศกระทรวงมหาดไทยให้แยกตำบลเชียงยืน ตำบลหนองซอน ตำบลชื่นชม และตำบลกู่ทอง ออกจากการปกครองของอำเภอกันทรวิชัย ตั้งเป็น กิ่งอำเภอเชียงยืน จนกระทั่งเมื่อวันที่ 10 มกราคม พ.ศ. 2502 จึงมีพระราชกฤษฎีกาฯ ยกฐานะขึ้นเป็น อำเภอเชียงยืน ตำบลชื่นชมจึงย้ายมาขึ้นกับอำเภอเชียงยืน ในปี พ.ศ. 2506 ได้แยก 4 หมู่บ้านของตำบลชื่นชม กับ 6 หมู่บ้านของตำบลเชียงยืน และ 3 หมู่บ้านของตำบลหนองซอน ตั้งเป็น ตำบลเหล่าดอกไม้
ทิศเหนือของอำเภอเชียงยืนมีการเปลี่ยนแปลงพื้นที่ ในปี พ.ศ. 2514 ได้แยก 3 หมู่บ้านของตำบลเหล่าดอกไม้ กับ 8 หมู่บ้านของตำบลหนองซอน ตั้งเป็น ตำบลดอนเงิน แยกหมู่ 4 บ้านกุดปลาดุก ของตำบลชื่นชม รวมกับอีก 9 หมู่บ้านข้างเคียง ตั้งเป็น ตำบลกุดปลาดุก และหมู่ 9 บ้านหนองกุง ของตำบลเหล่าดอกไม้ รวมกับอีก 7 หมู่บ้านข้างเคียง ตั้งเป็น ตำบลหนองกุง ในปี พ.ศ. 2533 ในปี พ.ศ. 2538 ประชาชน 4 ตำบลด้านทิศเหนือของอำเภอเชียงยืน ได้ยื่นเรื่องราวต่อกรมการปกครองให้ตั้งกิ่งอำเภอขึ้นในพื้นที่ เนื่องจากห่างไกลจากอำเภอสังกัดเดิมกว่า 20 กิโลเมตร โดยมีพื้นที่รวม 4 ตำบล 47 หมู่บ้าน ประชากร 23,816 คน และ 4,888 ครัวเรือน
ในปี พ.ศ. 2540 ทางราชการได้แบ่งเขตตำบลชื่นชม ตำบลเหล่าดอกไม้ ตำบลหนองกุง และตำบลกุดปลาดุก ออกมาเป็น กิ่งอำเภอชื่นชม ในวันที่ 1 มิถุนายน ในครั้งแรกยังไม่มีที่ทําการถาวร จึงใช้ศาลาการเปรียญวัดชัยศรี เป็นที่ทําการกิ่งอําเภอชั่วคราว และวันที่ 8 ธันวาคม พ.ศ. 2541 ทางราชการได้สนับสนุนงบประมาณก่อสร้างอาคารที่ว่าการกิ่งอําเภอเป็นการถาวร ต่อมาในวันที่ 24 สิงหาคม พ.ศ. 2550 มีพระราชกฤษฎีกายกฐานะเป็น อําเภอชื่นชม ตามโครงการเฉลิมพระเกียรติ 80 พรรษา 5 ธันวาคม พ.ศ. 2550 โดยมีผลบังคับใช้วันที่ 8 กันยายน
ต่อมาเขตองค์การบริหารส่วนตำบลกุดปลาดุกที่มีพื้นที่ 15 หมู่บ้าน ประชากร 8,205 คน และ 1,980 ครัวเรือน กับองค์การบริหารส่วนตำบลหนองกุงที่มีพื้นที่ 10 หมู่บ้าน ประชากร 4,086 คน และ 977 ครัวเรือน มีความเจริญมากขึ้น มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงยกฐานะขึ้นเป็น เทศบาลตำบลกุดปลาดุก และเทศบาลตำบลหนองกุง เป็นเทศบาลตำบลพร้อมกันในปี พ.ศ. 2552 จนถึงปัจจุบัน
การแบ่งเขตปกครอง.
การปกครองส่วนภูมิภาค.
อำเภอชื่นชมแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
การปกครองส่วนท้องถิ่น.
ท้องที่อำเภอชื่นชมประกอบด้วยองค์กรปกครองส่วนท้องถิ่น 4 แห่ง ได้แก่
อำเภอกุดรัง

กุดรัง เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 9 และมีประชากรมากเป็นอันดับ 10 ของจังหวัด
ที่ตั้งและอาณาเขต.
อำเภอกุดรังตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ.
ท้องที่อำเภอกุดรังเดิมเป็นส่วนหนึ่งของอำเภอบรบือ ทางราชการได้แบ่งพื้นที่การปกครองออกมาตั้งเป็น กิ่งอำเภอกุดรัง ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอกุดรัง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตปกครอง.
การปกครองส่วนภูมิภาค.
อำเภอกุดรังแบ่งเขตการปกครองย่อยออกเป็น 5 ตำบล 85 หมู่บ้าน ได้แก่
การปกครองส่วนท้องถิ่น.
ท้องที่อำเภอกุดรังประกอบด้วยองค์กรปกครองส่วนท้องถิ่น 5 แห่ง ได้แก่
อำเภอหนองฮี

หนองฮี เป็นอำเภอหนึ่งของจังหวัดร้อยเอ็ด
ที่ตั้งและอาณาเขต.
อำเภอหนองฮีตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ.
ท้องที่อำเภอหนองฮีเดิมเป็นส่วนหนึ่งของอำเภอพนมไพร ทางราชการได้แบ่งพื้นที่การปกครองออกมาตั้งเป็น กิ่งอำเภอหนองฮี ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอหนองฮีขึ้นเป็น อำเภอหนองฮี โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอหนองฮีแบ่งเขตการปกครองย่อยออกเป็น 4 ตำบล 54 หมู่บ้าน ได้แก่
การปกครองส่วนท้องถิ่น.
ท้องที่อำเภอหนองฮีประกอบด้วยองค์กรปกครองส่วนท้องถิ่น 4 แห่ง ได้แก่
สถานศึกษา.
ระดับมัธยมศึกษา
อำเภอเชียงขวัญ

เชียงขวัญ เป็นอำเภอหนึ่งของจังหวัดร้อยเอ็ด
ที่ตั้งและอาณาเขต.
อำเภอเชียงขวัญตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ.
ท้องที่อำเภอเชียงขวัญเดิมเป็นส่วนหนึ่งของอำเภอธวัชบุรี ทางราชการได้แบ่งพื้นที่การปกครองออกมาตั้งเป็น กิ่งอำเภอเชียงขวัญ ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอเชียงขวัญขึ้นเป็น อำเภอเชียงขวัญ โดยให้มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง.
การปกครองส่วนภูมิภาค.
อำเภอเชียงขวัญแบ่งเขตการปกครองย่อยออกเป็น 6 ตำบล 66 หมู่บ้าน ได้แก่
การปกครองส่วนท้องถิ่น.
ท้องที่อำเภอเชียงขวัญประกอบด้วยองค์กรปกครองส่วนท้องถิ่น 6 แห่ง ได้แก่
กะท่าง

กะท่าง (ชื่อวิทยาศาสตร์: "Tylototriton verrucosus") เป็นสิ่งมีชีวิตที่จัดอยู่ในไฟลัมสัตว์มีแกนสันหลัง ชั้นสัตว์สะเทินน้ำสะเทินบก เป็นสัตว์จำพวกนิวต์ หรือ ซาลาแมนเดอร์ขนาดเล็กที่อาศัยอยู่ได้ทั้งบนบกและในน้ำ เพียงชนิดเดียวที่พบได้ในประเทศไทย
ลักษณะ.
มีรูปร่างสีน้ำตาลคล้ำ มีแต้มสีส้มเหลืองบนส่วนปากและปุ่มบนแผ่นหลังและหางสีส้ม ด้านใต้ท้องสีออกส้มจนถึงสีน้ำตาลเหลือง ความยาวประมาณ 13-15 เซนติเมตร นิ้วเท้าหน้ามี 4 นิ้ว นิ้วเท้าหลังมี 5 นิ้ว มีลักษณะพิเศษคือ เมื่อขาหรือหางขาดไป สามารถงอกใหม่ได้ โดยจะอาศัยในลำธารตามเชิงเขา มีอาณาบริเวณแคบ ๆ มีต้นไม้ใหญ่ เช่น ยาง, ไทร, กระบาก, มะไฟ, มะกอก และเถาวัลย์ขึ้นปกคลุม
ในฤดูผสมพันธุ์ตกอยู่ในราวเดือนกันยายนจนถึงตุลาคม กะท่างโตเต็มวัยเมื่ออายุได้ 2 ปี จะมารวมกลุ่มเพื่อการผสมพันธุ์กันตามแอ่งน้ำนิ่งตามลำธาร ตัวเมียจะวางไข่ติดอยู่กับพืชน้ำ ไข่มีสีเทาดำห่อหุ้มด้วยวุ้นใส เส้นผ่าศูนย์กลางประมาณ 5.5 มิลลิเมตร ใช้เวลาฟักเป็นตัวประมาณ 16-20 วัน ที่อุณหภูมิประมาณ 19-20 องศาเซลเซียส และตัวอ่อนที่อาศัยอยู่ในน้ำจะมีเหงือกเป็นพู่เห็นได้ภายนอกจำนวน 3 คู่ ตัวอ่อนกินลูกอ๊อดและแมลงน้ำเป็นอาหาร ใช้เวลาประมาณ 60 วัน จึงมีสภาพเหมือนตัวเต็มวัย 
การกระจายพันธุ์.
ในประเทศไทย พบอาศัยอยู่ตามภูเขาสูงในภาคเหนือ และภาคตะวันออกเฉียงเหนือทางตอนบน เช่นที่ ดอยอินทนนท์, ดอยหลวงเชียงดาว, ดอยสุเทพ-ปุย และดอยอ่างขาง จังหวัดเชียงใหม่, ภูหลวง จังหวัดเลย, น้ำตกแม่สุรินทร์ จังหวัดแม่ฮ่องสอน, ดอยภูคา จังหวัดน่าน และดอยสอยมาลัย จังหวัดตาก เป็นต้น พบอยู่ในระดับสูง 1,200 - 2,000 เมตรจากระดับน้ำทะเล ในป่าดิบเขา ในต่างประเทศพบที่รัฐสิกขิม ประเทศอินเดีย, รัฐฉาน ประเทศเมียนมาร์, มณฑลยูนนาน ประเทศจีน, ภาคเหนือของประเทศลาว และในประเทศเวียดนามทางตอนเหนือ 
สายพันธุ์.
ในประเทศไทยมีการค้นพบ 6 ชนิด
สถานะ.
สถานภาพของกะท่างในปัจจุบันนับได้ว่าเป็นสัตว์หายากและเสี่ยงต่อการใกล้สูญพันธุ์ ในบางพื้นที่ เช่น จังหวัดขอนแก่น เคยมีรายงานว่าในอดีตพบประชากรกะท่างในลำธารเป็นจำนวนมาก แต่ถิ่นที่อยู่อาศัยถูกบุกรุกและถูกจับไปเลี้ยงเป็นสัตว์เลี้ยงจำนวนมาก ทำให้ปัจจุบันกะท่างมีจำนวนลดน้อยถดลง โดยเฉพาะตัวผู้ในฤดูผสมพันธุ์ แต้มสีส้มบนลำตัวจะชัดเจนมาก กะท่างมักถูกจับในฤดูผสมพันธุ์เพราะเห็นได้ชัดในธรรมชาติ จนได้ชื่อเป็นภาษาอังกฤษว่า "King salamander" หรือ "Emperor salamander" (มักจะถูกเรียกรวมว่าเป็น ซาลาแมนเดอร์) เป็นที่ยอมรับของนักเลี้ยงสัตว์ว่า เป็นนิวต์ที่มีสีสันสวยงามที่สุดในโลก แต่ว่าการนำมาเลี้ยงเป็นสัตว์เลี้ยงมักไม่ประสบความสำเร็จ เพราะกะท่างชอบอากาศเย็นและน้ำที่มีค่าอ็อกซิเจนสูง จึงไม่สามารถปรับตัวได้ในสถานที่เลี้ยงขนาดแคบ โดยเฉพาะสถานที่เลี้ยงในสังคมเมืองที่มีอากาศร้อน 
กะท่างได้รับการประกาศให้เป็นสัตว์ป่าคุ้มครองประเภทที่ 1 และกรมประมงได้ทำการวิจัยเพาะขยายพันธุ์กะท่างในที่เลี้ยงเป็นที่สำเร็จได้แล้ว แต่ถึงอย่างไรก็ตาม กะท่างยังต้องถูกเพาะเลี้ยงในสภาพแวดล้อมที่เป็นภูเขาสูง 
กะท่าง มีชื่อเรียกในภาษาเหนือว่า "จั๊กกิ้มน้ำ" หรือ "จั๊กคาก" ซึ่งแปลว่า "จิ้งจกน้ำ"
ฟรีแอนด์อีซี

ฟรี แอนด์ อีซี่ (; โรมาจิ: "Furī ando ījī"; : Free & Easy) เป็นซิงเกิลที่ 26 ของอายูมิ ฮามาซากิ วางจำหน่ายที่ญี่ปุ่นเมื่อวันที่ 24 เมษายน พ.ศ. 2545 ในวันแรกซิงเกิล "Free & Easy" เปิดตัวที่อันดับที่ 2 โดยมีซิงเกิล "Feel fine!" ของมาอิ คุรากิเปิดตัวที่อันดับที่ 1 แต่หลังจากนั้นซิงเกิล "Free & Easy" ก็ขึ้นมาอยู่ที่อันดับที่ 1 ตลอดทั้งสัปดาห์
ซิงเกิล Free & Easy แสดงให้เห็นถึงการเปลี่ยนแปลงครั้งใหญ่ของอายูมิ ฮามาซากิ ถึงแม้ว่าซีดีซิงเกิลของเธอจะมีเพลงรีมิกซ์ แต่ซิงเกิลนี้กลับมีเพลงรีมิกซ์น้อยกว่าซิงเกิลอื่นๆของเธอ
เดย์เบรก

เดย์เบรก (; โรมาจิ: "Deibureiku"; : Daybreak) เป็นซิงเกิลที่ 25 ของอายูมิ ฮามาซากิ วางจำหน่ายที่ญี่ปุ่นเมื่อวันที่ 6 มีนาคม พ.ศ. 2545 แม้ว่าจะมีการปรับปรุงให้มีจังหวะที่ช้าขึ้นกว่าในอัลบั้ม I am... แต่ก็เป็นซิงเกิลที่ทำขึ้นมาหลังอัลบั้ม I am... วางจำหน่าย และมีเพลงรีมิกซ์มากที่สุดในบรรดาซิงเกิลทั้งหมดของเธอ และเป็นซิงเกิลสุดท้ายที่มีเพลงรีมิกซ์มากถึง 10 เพลง โดยซิงเกิลต่อๆมาของเธอจะมีเพลงอยู่ประมาณ 4-6 เพลง (ยกเว้น ซิงเกิล No way to say) 
ซึ่งเพลง Daybreak "HΛL's Mix 2002" ถูกนำมาใช้ประกอบโฆษณากล้องดิจิทัล Lumix ของพานาโซนิคที่อายูมิเป็นพรีเซ็นเตอร์ 
ถึงแม้ว่าซิงเกิลนี้จะไม่ประสบความสำเร็จเหมือนซิงเกิลของเธอที่ผ่านๆมา แต่ก็สามารถทำยอดขายได้มากกว่า 200,000 แผ่น แต่ก็สามารถเปิดตัวในอันดับที่ 2 ขอออริกอนชาร์ต และติดอันดับที่ 57 ของออริกอนชาร์ตประจำปี 2002 อีกด้วย
เน็ตบีนส์

เน็ตบีนส์ (NetBeans) เป็นเครื่องมือสำหรับนักโปรแกรมเมอร์ที่จะใช้พัฒนา Application ด้วยภาษาจาวา ในปี ค.ศ. 1998 ได้มีกลุ่มนักศึกษา "rock solid software" ได้พัฒนาซอฟต์แวร์ขึ้นมาตัวหนึ่ง ที่จะใช้ในการพัฒนา Application ด้วยภาษาจาวา เป็นโปรเจกต์นักศึกษา โดยตั้งชื่อว่า NetBeans และได้เผยแพร่ให้โปรแกรมเมอร์และบุคคลทั่วไปนำไปใช้งานได้ฟรีในรูปแบบ Opensource software ต่อมาในปี ค.ศ. 2000 บริษัทซัน ไมโครซิสเต็มส์ ผู้พัฒนาภาษาจาวา ได้เข้ามาเป็นผู้สนับสนุนหลักในการพัฒนา NetBeans และได้ทำออกมาในรูปของ Opensource software โดยผู้ใช้งานไม่จำเป็นที่จะต้องเสียเงิน เพื่อซื้อมาใช้งาน และยังได้เปิดเผย Soure code ให้ผู้สนใจและนักพัฒนานำไปดัดแปลง แก้ไข ตามกฎของ Opensource ปัจจุบันมีนักโปรแกรมเมอร์ทั่วโลกต่างช่วยกันพัฒนา NetBeans ให้มีความสามารถสูงยิ่งขึ้น
ปัจจุบัน NetBeans IDE ได้รับความนิยมมากยิ่งขึ้น และได้รับการพัฒนาให้มีความสามารถสูงยิ่งขึ้นเรื่อย ๆ นอกจากจะใช้ในการพัฒนา Application ด้วยภาษาจาวาแล้ว ยังสามารถพัฒนาอื่น ๆ ได้อีกหลากหลายโดยติดตั้งโปรแกรมเสริม (Add-on) ได้จากเว็บไซต์ หรือผ่านตัวอัปเดตเซนเตอร์ (Update Center) ของ NetBeans เช่น ภาษาซี/ซีพลัสพลัส (C/C++), Ruby, UML, SOA, Web Application, Java EE, Mobility(Java ME), Java FX, Java Script, PHP เป็นต้น ในเวอร์ชัน 6.0 เป็นต้นไปมีการรวมโปรแกรมเสริมต่าง ๆ ที่สำคัญเข้าในตัวติดตั้งของ NetBeans โดยสามารถเลือกติดตั้งได้ภายหลัง
พี่น้องของเจนนี่

พี่น้องของเจนนี่ปรากฏตัวครั้งแรกใน Season 1 ตอน “Sibling Tsunami” ทั้งหมดเป็นตัวการ์ตูนจากเรื่อง My Life as a Teenage Robot 
เดิมเจนนี่ไม่รู้มาก่อนว่าตัวเองมีพี่น้อง แต่ในตอนนี้เป็นตอนที่เจนนี่ได้เข้าไปในห้องเก็บของและได้เจอห้องเก็บหุ่นยนต์โดยบังเอิญ เธอได้พบกับ XJ รุ่นอื่นๆ ในห้องนั่น จากนั้นเธอก็ทำการเปิดเครื่อง XJ ทุกตัว 
จริงๆแล้ว XJ ตั้งแต่ 1-8 เป็นหุ่นยนต์ที่ ดร.เวกแมน สร้างมาก่อนเจนนี่ ทั้งหมดเป็นแค่รุ่นทดลอง ไม่มีความสมบูรณ์ ดร.เวกแมน จึงนำไปเก็บไว้ แต่เจนนี่แอบเปิดเครื่องโดยที่ ดร.เวกแมน ไม่รู้ 
ถึงเจนนี่จะเกิดมาหลังสุด แต่เธอถือว่าตัวเองเป็นพี่ ยกเว้น XJ-8 ที่ตัวใหญ่กว่า แข็งแรงกว่า จึงถือว่าเจนนี่เป็นน้อง
รายชื่อ นิสัย และความสามารถ.
XJ-2.
เธอเป็นหุ่นยนต์ขนาดเล็ก สูงเกือบเท่าเอวเจนนี่ พูดไม่ได้ (แต่เปล่งเสียงได้) มีความสามารถพ่นลำแสงออกจากปาก ลำแสงที่ว่านี้สามารถทำลายวัตถุอื่นๆได้ และยังช่วยเชื่อมเหมือนเครื่องเชื่อมเหล็กด้วย เธอมีนิสัยชอบสะอึก พอสะอีกทีไรต้องพ่นลำแสงออกทุกที เล่นเอาคนรอบข้างพากันเดือดร้อนไปหมด
XJ-3.
เธอเป็นหุ่นขนาดเล็ก สูงประมาณเข่าของเจนนี่ พูดไม่ได้เลย (เพราะหัวทั้งหัวมีแต่ตา) เธอไม่มีความสามารถพิเศษอะไรนอกจากทำหน้าที่ตรวจสอบงานที่ XJ ตัวอื่นทำไว้เท่านั้น นอกจากนี้ส่วนต่างๆในร่างกายของเธอยังหลุดง่ายอีกด้วย แต่ถึงจะไม่มีความสามารถพิเศษอะไร แต่เธอก็สามารถแปลงร่างเป็นกำแพงร่วมกับ XJ ตัวอื่นได้
XJ-4.
เธอเป็นหุ่นขนาดพอๆกับเจนนี่ มี 4 แขน พูดได้ มีนิสัยจู้จี้ ขี้บ่น ชอบทำความสะอาด เห็นอะไรสกปรกไม่ได้ต้องไปทำความสะอาด ความสามารถของเธอนอกจากนี้ก็ไม่มีอะไรมาก ในตอน Sibling Tsunami เธอทำหน้าที่ฉาบปูนเขื่อนที่กำลังแตก
XJ-5.
เธอเป็นหุ่นที่มีแต่หัว ไม่มีแขนขา แต่มีปากให้พูด ใช้ไอพ่นในการลอยตัว เธอเป็นประเภทช่างติ ปากมาก คอยทำหน้าที่กำกับการทำงานของ XJ ตัวอื่น 
XJ-6.
เธอเป็นหุ่นมีความสูงขนาดเท่าคน มีแขนแค่ข้างเดียว แต่มีขาถึง 3 ขา มีนิสัยขี้ใจน้อย ครั้งหนึ่งเธอเคยพูดหาว่าแบรดคิดว่าเจนนี่น่ารักกว่าเธอ
XJ-7.
เธอเป็นหุ่นสูงเท่าคน ไม่มีขา แต่มีล้อตะขาบแทน มีนิสัยซึมเศร้าตลอดเวลา เซ็งไปหมดทุกอย่าง คิดว่าตัวเองไม่มีค่าอะไร ฉะนั้นหน้าตาถึงออกมาเศร้าอยู่เสมอ
XJ-8.
เธอเป็นหุ่นที่ตัวสูงและตัวใหญ่ที่สุดในบรรดาพี่น้อง เสียงของเธอทุ้มเหมือนเสียงผู้ชาย เพราะความที่ตัวใหญ่ที่สุด เธอจึงถือว่าตัวเองเป็นพี่ของเจนนี่ ความสามารถของเธอคือพละกำลังที่มหาศาล เธอจึงมีประโยชน์ในการช่วยเหลือคนอื่นมาก แต่ว่าเธอไม่ค่อยรู้อะไรเกี่ยวกับโลกหรือมนุษย์มากนัก บ้างครั้งก็เกิดเข้าใจผิด แล้วไปทำให้คนอื่นเดือดร้อน
ต่อเยอรมัน

ต่อเยอรมัน ("Vespula germanica") เป็นต่อที่พบได้มากในซีกโลกเหนือ เป็นสัตว์พื้นเมืองของทวีปยุโรป, แอฟริกาเหนือ และในเขตร้อนของทวีปเอเชีย ภายหลังได้กระจายเข้าไปในภูมิภาคอื่น และอาศัยเป็นถิ่นที่อยู่ถาวร ในหลายพื้นที่ เช่น ทวีปอเมริกาเหนือ, ทวีปออสเตรเลีย และ ประเทศนิวซีแลนด์ ต่อเยอรมันจัดอยู่ในวงศ์ บางครั้งเข้าใจผิดว่าเป็นต่อกระดาษ เพราะมันสร้างรังด้วยวัสดุเหมือนกระดาษสีเทา ซึ่งความจริงแล้ว ต่อกระดาษนั้นจัดอยู่ในวงศ์ย่อย ในอเมริกาเหนือ เรียกต่อพวกนี้ว่า ต่อเสื้อคลุมเหลือง
สกุลเจินจูฉ่าย

สกุลเจินจูฉ่าย  ภาษาจีนแต้จิ๋วเรียกเตียวจูฉ่าย เป็นคนละชนิดกับจิงจูฉ่ายที่ชาวจีนแต้จิ๋วนิยมนำไปใส่ในเกาเหลาเลือดหมูเป็นกลุ่มพืชสกุล "Lysimachia" ถือเป็นสมุนไพรจีน เการแพทย์แผนจีนโบราณถือว่าผักชนิดนี้มีคุณสมบัติเป็นยาเย็น(หยิน)มีรสขม ลักษณะต้นขึ้นเป็นกอคล้ายต้นใบบัวบก เจริญงอกงามในที่แดดรำไร ชื้น ดินโปร่งแต่ไม่แฉะ
ปั๊ก

ปั๊ก  เป็นสุนัขพันธุ์เล็ก มีร่างกายเล็กปานกลาง มีหน้าสั้นและย่น ใบหูพับตก และมีขนสั้นเกรียน หางมีลักษณะ บิดเป็นเกลียวชี้ขึ้นม้วนจนเป็นวงติดกับบั้นเอว ถ้าหากหางม้วนได้ถึงสองตลบก็จัดว่าเป็นลักษณะที่สวยสมบูรณ์ทีสุด หายใจและกรนเสียงดัง 
ปั๊ก เป็นสุนัขที่ถูกผสมพันธุ์ออกมา จนได้สัดส่วนรูปร่างที่กระทัดรัดเป็นสี่เหลี่ยมจัตุรัส ตัน และมีกล้ามเนื้อที่แข็งแรง หัวมีลักษณะเป็นสี่เหลี่ยมจัตุรัสเชิดขึ้นเล็กน้อย ตากลมยื่นออกมาแลดูอ่อนโยน มีสีดำเป็นประกาย หูสั้นตกลงข้างหัวมีความนุ่มคล้ายกำมหยี่ คอสันโค้งเล็กน้อย หางชี้ขึ้นด้านบนม้วนเป็นวงจนติดบั้นเอว ถ้าหากหางม้วนได้ถึงสองตลบก็จะจัดว่าเป็นลักษณะที่สวยงามที่สุด ขาหน้าเหยีดตรง มีขนสั้นละเอียดเป็นประกาย มีสีเหลื่องแอพพริค็อด มี Marking สีดำที่หน้าและใบหู 
ปั๊กเป็นที่นิยมเลี้ยงกันมาก ปั๊กเป็นสุนัขที่มีนิสัยน่ารัก น่าเลี้ยงอีกต่างหาก ถึงหน้าตาเขาจะดูเหมือนคิดมากไปหน่อยถ้าได้ลองเลี้ยงแล้วจะหลงใหลโดยไม่รู้ตัว เพราะความอ่อนโยนของมัน ข้อควรระวังในการเลี้ยงคือสภาพอากาศที่ร้อนปั๊กจะทนไม่ค่อยจะได้ ถ้าทนไม่ไหวอาจเป็นลมแดดได้ และถ้าอากาศเย็นควรให้อยู่ในที่อุ่น ๆ หรือหาเสื้อมาสวมให้เพื่อป้องกันไม่ให้เป็นหวัด
พูเดิล

พูเดิล "(Poodle)" มีถิ่นกำเนิดในประเทศฝรั่งเศสและเยอรมนี พูเดิลเป็นสุนัขที่มีร่างกายเล็ก มีขนสั้นปุกปุย หยิกเล็กน้อย พูเดิลมีสีได้หลายสี รวมถึงสีดำ สีขาว สีแดง สีน้ำตาลแอพริคอท สีเงิน และสีน้ำตาล บางตัวอาจมีสีแต้มได้ แต่ไม่สามารถส่งเข้าประกวดใน American Kennel Club (AKC), Canadian Kennel Club (CKC) หรือFederation Cynologique Internationale (FCI) อย่างไรก็ตาม สามารถประกวดใน United Kennel Club (UKC) และการประกวดความสามารถได้ 
สุนัขพูเดิลเป็นสุนัขที่ต้องเลี้ยงไว้ภายในบ้านและไม่ควรปล่อยออกนอกบ้าน เพราะอาจจะถูกรถเหยียบทับตายได้ หรือสุนัขจรจัดตัวอื่นกัดรุมทำร้ายได้
สุนัขพูเดิลที่มีนิสัยชอบเห่าเสียงดัง เห่าเก่ง หอนเก่งกว่าสุนัขพันธุ์ซือจื่อหรือชิสุห์ มากกว่าสุนัขสายพันธุ์อื่นๆ
URL.
บทความ พุดเดิ้ล poodle สุนัข แสนฉลาด
อะซองอีสบอร์น

อะซองอีสบอร์น (; โรมาจิ: "A songu isu bon"; : a song is born) เป็นซิงเกิลพิเศษของอายูมิ ฮามาซากิ และเคย์โกะวงโกลบ์ จากอัลบั้ม "[[[[อะเบสท์ทู -ไวท์-]]" เป็นซิงเกิลที่ทำขึ้นพิเศษภายใต้โครงการซองเนชัน  โดยมีวัตถุประสงค์เพื่อหาเงินช่วยเหลือเหยี่อผู้เคราะห์ร้ายจากเหตุการณ์การก่อการร้ายเมื่อวันที่ [[11 กันยายน]] [[พ.ศ. 2544]] ออกจำหน่ายใน[[ญี่ปุ่น]]เมื่อวันที่ [[12 ธันวาคม]] [[พ.ศ. 2544]] ขึ้นอันดับ 1 ชาร์ตออริกอนของญี่ปุ่น 
"องซองอีสบอร์น" เป็นผลงานการประพันธ์ของ[[เท็ตสึยะ โคมุโระ]] อีกทั้งยังมีซิงเกิลในโครงการนี้อีก 2 เพลงคือ "[[เดอะมีนนิงออฟพีซ]]"  ผลงานการขับร้องของ[[โบอา]] และ[[คุมิ โคดะ]] และเพลง "[[เลิฟวินอิท]]"  ผลงานการขับร้องของ m-flo และ[[นามิเอะ อามุโระ]] ฉบับร้องเดี่ยวของเพลงนี้ขับร้องโดยอายูมิ โดยบรรจุไว้ในอัลบั้ม "[[ไอแอม...]]"  และฉบับร้องคู่บรรจุไว้ในอัลบั้ม "[[ซองเนชัน]]"  และ "[[อะเบสท์ทู -ไวท์-]]" 
ชาร์ต.
[[หมวดหมู่:เพลงญี่ปุ่น]]
[[หมวดหมู่:เพลงของอายูมิ ฮามาซากิ]]
[[หมวดหมู่:ซิงเกิลอันดับที่ 1 ออริกอนชาร์ต]]
ไฮเปอร์ลิงก์

การเชื่อมโยงหลายมิติ หรือ ไฮเปอร์ลิงก์  นิยมเรียกโดยย่อว่า ลิงก์  คือคำหรือวลีต่าง ๆ ที่ปรากฏอยู่ในเอกสารข้อความ ใช้สำหรับเปิดเอกสารอื่นที่เชื่อมโยงด้วยวิธีการคลิกลงบนคำหรือวลีนั้น โดยเฉพาะกับเว็บเพจซึ่งจะทำงานบนเว็บเบราว์เซอร์ ข้อความที่เป็นลิงก์มักจะปรากฏเป็นสีหรือรูปแบบที่โดดเด่นกว่าข้อความรอบข้าง ผู้ใช้งานอินเทอร์เน็ตสามารถคลิกบนลิงก์เพื่อเปลี่ยนหน้าไปยังเว็บเพจที่กำหนดไว้ แทนที่จะพิมพ์ในแถบที่อยู่ของเว็บเบราว์เซอร์โดยตรง
ไฮเปอร์ลิงก์สามารถใช้เป็นการอ้างอิงภายในเอกสารข้อความหลายมิติ นอกจากนี้การคลิกบนลิงก์อาจเป็นการเรียกใช้งานสคริปต์ที่เขียนไว้โดยผู้พัฒนาเว็บก็ได้
เอชทีเอ็มแอล.
เมื่อกล่าวถึงลิงก์ ความหมายโดยนัยคือลิงก์ที่ปรากฏในเอกสารเอชทีเอ็มแอลซึ่งพบได้มากมายบนอินเทอร์เน็ต ลิงก์ในเอชทีเอ็มแอลสร้างขึ้นจากแท็ก <code></code> (ย่อมาจาก anchor) โดยมีแอตทริบิวต์ <code>href</code> (ย่อมาจาก hypertext reference) เป็นตัวชี้แหล่งในอินเทอร์เน็ต (URL) ข้อความที่อยู่ระหว่างกลางแท็กเปิดและปิดจะกลายเป็นข้อความที่สามารถคลิกได้ และทำให้เว็บเบราว์เซอร์เปิดยูอาร์แอลตามที่กำหนดไว้ใน <code>href</code> ตัวอย่างเช่น
พฤติกรรมในเว็บเบราว์เซอร์.
เว็บเบราว์เซอร์จะแสดงผลไฮเปอร์ลิงก์ในลักษณะที่แตกต่างจากข้อความรอบข้าง เช่นอาจจะด้วยสีสัน แบบอักษร หรือการตกแต่งอื่น ๆ ที่ต่างออกไป ซึ่งสามารถปรับแต่งได้ด้วยแคสเคดดิงสไตล์ชีตส์ (SS) เพื่อบ่งบอกผู้ใช้ว่าข้อความใดเป็นลิงก์ที่คลิกได้ เมื่อนำเมาส์ไปวางไว้เหนือลิงก์ ตัวชี้ตำแหน่งจะปรากฏเป็นรูปมือกำลังชี้ มียูอาร์แอลหรือคำอธิบายอื่นปรากฏที่แถบสถานภาพ และตัวลิงก์อาจมีการเปลี่ยนลักษณะไปขึ้นอยู่กับสไตล์ชีต
ปกติแล้วการคลิกลิงก์ธรรมดาจะเปิดหน้าเว็บในเฟรมหรือหน้าต่างเดิมของเว็บเบราว์เซอร์ สำหรับบางโปรแกรม เช่นอินเทอร์เน็ตเอกซ์พลอเรอร์และมอซิลลา ไฟร์ฟอกซ การกด ⇧ Shift พร้อมกับคลิกบนลิงก์จะเป็นการเปิดหน้าเว็บในหน้าต่างใหม่ และการกด Ctrl พร้อมกับคลิกจะเป็นการเปิดหน้าเว็บบนแท็บใหม่ในหน้าต่างเดิม ผู้พัฒนาเว็บที่ต้องการให้เปิดในเฟรมหรือหน้าต่างที่เจาะจง จะใส่แอตทริบิวต์ <code>target</code> เพิ่มลงไปในแท็กลิงก์ โดยกำหนดค่าเป็น "_blank" สำหรับการเปิดในหน้าต่างใหม่หรือแท็บใหม่ หรือระบุเป็นชื่อเฟรมที
ด่ง

ด่ง  คือหน่วยเงินของเวียดนามที่ใช้ในประเทศเวียดนาม 
เงินที่ใช้ในปัจจุบัน.
รูปแบบที่ใช้มีทั้งเหรียญและธนบัตร (ปัจจุบันประเทศเวียดนามไม่มีการใช้เหรียญแล้ว) โดยมีราคา
เกรตเดน

เกรตเดน  เป็นสุนัขพันธุ์ใหญ่มีถิ่นกำเนิดในประเทศเยอรมนี ลักษณะพิเศษคือ มีโครงร่างใหญ่โตและในบรรดาสุนัขพันธุ์ใหญ่จัดว่าเกรตเดนเป็นสุนัขที่มีความสูงมากที่สุด (วัดจากเท้าถึงไหล่) มีแก้มย้อย ลำตัวผอมเพรียว ด้วยนิสัยที่รักสงบจึงถูกขนานนามว่า "ยักษ์ใหญ่ใจดี"
เกรตเดนมีลักษณะสง่างาม รูปร่างใหญ่โตแข็งแรง มีมัดกล้ามเนื้อที่สวยงาม น้ำหนักของเพศผู้ประมาณ 54-90 กก. ส่วนเพศเมียหนักประมาณ 45-68 กก. ความสูงโดยประมาณ 76-100 ซม. ลักษณะขนสั้นเกรียนติดหนัง เส้นเล็ก นิ่ม เป็นเงา สีขนมีตั้งแต่แบบสีลูกวัว (Fawn) ลายเสือ (Brindle) สีบลู (Blue) สีดำ (Black) สีฮาเลควิน (Harlequin) หรือสีบอสตัน (Bostons) ส่วนสีอื่น ๆ นอกจากนี้ไม่เป็นที่ยอมรับในการประกวดสุนัข มีอายุขัยประมาณ 7-10 ปี
เดียเรส

เดียเรส (; โรมาจิ: "Diaresuto"; : Dearest) เป็นซิงเกิลที่ 24 ของอะยุมิ ฮะมะซะกิ วางจำหน่ายเมื่อวันที่ 27 กันยายน พ.ศ. 2544 เปิดตัวในอันดับที่ 1 ออริกอนชาร์ต มียอดขายรวม 750,000 แผ่น เพลง Drearest เป็นเพลงประกอบภาพยนตร์การ์ตูนเรื่องเทพอสูรจิ้งจอกเงิน อีกทั้งยังเป็นเพลงโฆษณาของเครือข่ายโทรศัพท์มือถือ TU-KA TS11 ที่อายูมิเป็นพรีเซ็นเตอร์
ตุง

ตุง คือ ธงแขวนแบบหนึ่งในศิลปะล้านนา พบเห็นได้ในภาคเหนือของประเทศไทย ทำด้วย ผ้า ไม้ โลหะ ด้าย หรือกระดาษ เป็นรูปแถบยาว ห้อยลง ใช้ประดับ หรือประกอบพิธีกรรมตามความเชื่อ โดยมีหลากหลายรูปแบบขึ้นอยู่กับพิธีกรรมที่ใช้ตุง
ประเภทของตุง.
 ทั้งยังเป็นอุทาหรณ์และเครื่องเตือนสติให้ได้คิดไปหลายอย่าง ผู้ถือตุงสามหางนิยมให้ผู้มีความฉลาดหลักแหลม และเป็นผู้ที่ที่มีความประพฤตตนอยู่นความดีงามของศีลธรรมด้วย บ้างว่าตุงสามหางนี้เมื่อคนเราละสังขารไปแล้ว ต้องได้ไปรับกรรมที่ตนทำไว้ขณะยังมีชีวิตอยู่ และต้องขึ้นไปกราบไหว้พระธาตุเกตุแก้วจุฬามณีที่อยู่บนสรวงสวรรค์ โดยจะใช้ตุงสามหางนี้เป็นเครื่องสักการะ 
หลายท่านอาจเข้าใจว่าตุงเป็นธง แต่อันที่จริงแล้วตุงไม่ใช่ธง ตุงเป็นสัญลักษณ์แสดงถึงความเชื่อต่างๆ เช่น ตุงที่มีการแบ่งเป็น 7 ช่องซึ่งหมายถึง สวรรค์ทั้ง 7 ชั้น เป็นต้น
ยูไนท!

ยูไนท! (; โรมาจิ: "Yunito"; : UNITE!) เป็นซิงเกิลที่ 23 ของอายูมิ ฮามาซากิ วางจำหน่ายเมื่อวันที่ 11 กรกฎาคม พ.ศ. 2544 เป็นซิงเกิลที่ 3 ของเธอที่วางจำหน่ายในประเทศเยอรมนี เปิดตัวในอันดับที่ 1 ออริกอนชาร์ต มียอดขายรวม 571,110 แผ่น 
ซิงเกิล UNITE! ไม่เหมือนซิงเกิลอื่นๆของเธอ เพราะไม่มีมิวสิกวิดีโอหรือโปรโมชั่นวิดีโอใดๆเลย มีเพียงแค่การแสดงสดเท่านั้น และเพลง UNITE! เป็นเพลงประกอบโฆษณาของคิริน
บุลล์เทร์เรียร์

บุลล์เทร์เรียร์  เป็นสายพันธุ์หนึ่งของสุนัข
ลักษณะทั่วไป.
บูลเทอร์เรีย เป็นสุนัขในกลุ่ม (Terrier Group) คือ หนึ่งในสุนัขประเภทเทอร์เรีย 4 สายพันธุ์ ที่ใช้ในการกัดสุนัข ได้แก่ American Pittbull Terrier, Staffordshire Bull Terrier, Miniature Bull Terrier, และ Bull Terrier ทั้งนี้ สุนัข บูลเทอร์เรีย จะมีอายุเฉลี่ยประมาณ 15 ปี น้ำหนักมาตรฐานอยู่ระหว่าง 52-62 ปอนด์ ส่วนสูงอยู่ที่ 21-22 นิ้ว บูลเทอร์เรีย ดูแลง่าย ขนสั้น มีหลายสี ทั้งสีขาวล้วน ขาวแต้มดำหรือสีน้ำตาล และลายเสือ บูลเทอร์เรีย นับเป็นส่วนผสมที่ลงตัวระหว่างพละกำลัง และความงดงาม มีลำตัวและโครงสร้างที่แข็งแรง เต็มไปด้วยกล้ามเนื้อ มีส่วนสัดที่รับกันอย่างพอดี มีลักษณะปราดเปรียว คล่องแคล่วว่องไว กระตือรือร้น มีไหวพริบและความฉลาด แบบฉบับของ สุนัข บูลเทอร์เรีย อันเป็นที่ยอมรับกันนั้นต้องขาวบริสุทธิ์ คือขาวปลอด จมูกดำปิ้ด รูปร่างสันทัดล่ำสัน ขากรรไกรแข็งแรง และนัยน์ตาเป็นรูปสามเหลี่ยม นั่นแหละเขาหละ
ประวัติ.
สุนัข บูลเทอร์เรีย จัดอยู่ในกลุ่มเทอร์เรีย มีถิ่นกำเนิดในประเทศอังกฤษ ราวปี ค.ศ.1835 เป็นการผสมข้ามสายพันธุ์ระหว่าง บูลด็อก (Bulldog)กับ อิงลิชเทอร์เรียสีขาว (English White Terrier)ได้ออกมาเป็น "บูลแอนด์เทอร์เรีย" แต่เนื่องจากตัวเล็กเกินไป สองสามปีต่อมาจึงมีคนเอา บูลแอนด์เทอร์เรีย ไปผสมกับ สแปนิช พอยน์เตอร์ (Spanish Pointer Blood) ทำให้ได้บูลเทอร์เรียที่ตัวใหญ่ขึ้น ซึ่งการพัฒนาสายพันธุ์ก็มีมาเรื่อยๆ กระทั่งในปี ค.ศ. 1850 มีการผสมพันธุ์ให้ขนสั้นลงมีสีขาวล้วน
ลักษณะนิสัย
สุนัขบลูเทอร์เรีย เป็นนักสู้ที่อ่อนหวานโดยธรรมชาติ เป็นนักสู้ที่ใจถึง เป็นสุนัขอารักขาที่กระฉับกระเฉง รักครอบครัวและอาณาเขตของเขาโดยสัญชาติญาณ ผู้ที่อาศัยอยู่ตามอพาร์ทเม้นท์ซึ่งมีเนื้อที่จำกัด จะนิยมเลี้ยงสุนัขพันธุ์นี้เพื่อช่วยอารักขา เนื่องจากเป็นสุนัขอารักขาที่ดี แล้วยังเป็นสุนัขที่ประหยัดอีกด้วย บางครั้งอาจจะดื้อรั้นไปบ้าง แต่ก็เป็นสุนัขที่เข้ากับเด็กๆ ได้เป็นอย่างดี เพื่อให้เขาอยู่ในโอวาทควรมีการฝึกปรือตั้งแต่วันแรกๆ โดยเฉพาะอย่างยิ่งถ้าจะเลี้ยงเขารวมกับสัตว์เลี้ยงชนิดอื่น โดยธรรมชาติแล้วจะก้าวร้าวกับสุนัขที่ทำตัวเป็นเจ้าถิ่น
การดูแล
บูล เทอร์เรียร์ จะมีการผลัดขน 2 ครั้งต่อปี ขนที่หมดอายุสามารถเอาออกได้เป็นประจำทุกวันโดยการแปรงขน ควรตรวจเล็บและนิ้วติ่ง เป็นประจำทุกเดือนและคอยตัดเล็บโดยใช้กรรไกรตัดเล็บสุนัข บูล เทอร์เรียร์ โดยธรรมชาติผิวหนังจะค่อนข้างแพ้แสงแดดดังนั้นควรเอาใจใส่ดูแลในเดือนที่มีอากาศร้อนเป็นพิเศษ บูล เทอร์เรียร์ ต้องการรั้วรอบขอบชิดเพื่อ ความปลอดภัย บริเวณสนามวิ่งเล่นที่มีขนาดใหญ่สักหน่อยเพื่อจะได้ไม่ต้องล่ามโซ่หรือผูกเขาไว้กับที่ และสิ่งสำคัญที่พวกเขาต้องการคือมิตรภาพจากพวกเรา
ผู้เลี้ยงที่เหมาะสม
บูล เทอร์เรียร์ สามารถทนพฤติกรรมของของเด็กได้มาก แต่จะไม่ทนหากถูกแหย่และสามารถเกเรถ้าถูกแหย่ให้โกรธเสมอๆ เจ้าของ บูล เทอร์เรียร์ ต้องมีความรับผิดชอบสูงและการผสมพันธุ์ควรจะอยู่ในความรับผิดชอบและการดูแลของผู้เป็นเจ้าของสุนัขเท่านั้น
ข้อควรจำ.
แม้ว่าโดยทั่วไปสุขภาพจะดีก็ตาม แต่ บูล เทอร์เรียร์ ก็มีแนวโน้มเกิดอาการแพ้ที่ผิวหนังได้ง่าย โดยเฉพาะแผลจากการถูกแมลงกัด ส่วนในลูกสุนัขควรตรวจดูว่าหูหนวกหรือไม่
มาตรฐานสายพันธุ์
เอ็นเลสซอร์โรว์

เอ็นเลส ซอร์โรว์ (; โรมาจิ: "Endoresu sorou"; : Endless sorrow) เป็นซิงเกิลที่ 22 ของอายูมิ ฮามาซากิ วางจำหน่ายเมื่อวันที่ 16 พฤษภาคม พ.ศ. 2544 ซึ่งเวอร์ชันซิงเกิลจะแตกต่างจากเวอรืชั่นอัลบั้มตรงที่เวอร์ชันซิงเกิลเพลงยาวกว่า และมีการรีมิกซ์เพลงหลายแนวเพลงทั้งสตริง, เปียโน, ร็อก โดยเพลง Endless sorrow เป็นเพลงประกอบละครเรื่อง "มุคะชิ โนะ โอโตโกะ" ทางช่องทีบีเอส ส่วนเพลง vogue "Kirari Natsu Ayu Mix" เป็นเพลงประกอบโฆษณามาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์
เนเวอร์เอฟเวอร์

เนเวอร์ เอฟเวอร์ (; โรมาจิ: "Newa ewa"; : NEVER EVER) เป็นซิงเกิลที่ 21 ของอายูมิ ฮามาซากิ วางจำหน่ายเมื่อวันที่ 7 มีนาคม พ.ศ. 2544 เป็นซิงเกิลที่สามที่อายูเรียบเรียงเองทั้งหมด
ซิงเกิล NEVER EVER วางจำหน่ายหลังจากเบสท์อัลบั้มแรก A BEST วางจำหน่ายไปเพียงสามสัปดาห์ภายใต้สังกัดเอเว็กซ์ แทร็กซ์ โดยเพลง NEVER EVER เป็นเพลงร็อกเพลงแรกของอายูมิ ฮามาซากิ
เพลง NEVER EVER เป็นเพลงประกอบโฆษณาเครื่องดื่มของคิริน โดยอายูมิเป็นพรีเซ็นเตอร์
เชาเชา

เชาเชา (#เปลี่ยนทาง) เป็นสายพันธุ์สุนัขที่มีถิ่นกำเนิดในประเทศจีน เชื่อกันว่าเป็นสายพันธุ์ที่เป็นหนึ่งในหมาฟู 
ลักษณะทั่วไป.
เชาเชาเป็นสุนัขที่มีพละกำลังเยอะมาก คล่องแคล่วว่องไวและตื่นตัวอยู่เสมอ มีขนหนาแน่นโดยเฉพาะที่รอบคอ ขนมีความมันวาวเป็นประกาย ทำให้ดูมีความสง่างามและมีความเป็นธรรมชาติ หน้าตาดุดัน ออกจะวางท่าสุขุมพอสมควร
ประวัติ.
เชาเชา มีถิ่นกำเนิดมาจากประเทศจีน เป็นพันธุ์ผสมระหว่าง มาสตีฟและชามอย และภายหลังเริ่มมีชื่อเสียงในประเทศอังกฤษด้วยเพราะได้รับความสนใจจากสมเด็จพระราชินีนาถวิกตอเรีย ปัจจุบันเป็นที่นิยมไปทั่วโลกรวมถึงประเทศไทยด้วย
ลักษณะนิสัย.
เป็นสุนัขที่มีความเฉลียวฉลาด มีการตัดสินใจที่ดี รักสงบและความอิสระ ที่สำคัญเชาเชาชอบวางท่าสุขุมเป็นผู้ดี มีความสามารถในการดมกลิ่นเป็นเลิศ อารมณ์ดี รักอิสระและซื่อสัตย์มาก และชอบเล่นกับคนในครอบครัวมากกว่าคนแปลกหน้า
การดูแล.
เรื่องของความสะอาด ผู้เลี้ยงควรหมั่นอาบน้ำให้บ่อยๆ เพราะเป็นเชาเชาเป็นสุนัขที่รักความสะอาดมาก การแปรงและหวีขนเป็นประจำเพื่อทำให้ขนดูสวยอยู่เสมอ และช่วยป้องกันไม่ให้ในบ้านไม่เต็มไปด้วยขน ที่เกิดจากการผลัดขนของสุนัข ... ในเรื่องของสุขภาพผู้เลี้ยงจะต้องมีเวลาพาเชาเชา ไปออกกำลังกายอย่างสม่ำเสมอ นอกจากนี้ผู้เลี้ยงยังต้องหมั่นดูและเรื่องสุขภาพผิวหนังของสุนัข เนื่องจากสุนัขเชาเชามีโรคประจำตัวคือผิวหนังอักเสบ มีน้ำเหลืองเยิ้ม กระดูกข้อต่อของช่วงขาไม่แข็งแรง และการม้วนกลับของหนังตา ทำให้ขนตากลับไปทิ่มแทงลูกตา แต่ก็สามารถแก้ไขโดยการผ่าตัด
ผู้เลี้ยงที่เหมาะสม.
ผู้เลี้ยงที่จะเลี้ยงสุนัขเชาเชาได้ดีนั้นคนที่มีเวลาเรื่องการตัดแต่งขนและการออกกำลังกายให้กับเชาเชาได้ และสุนัขเชาเชาจะรู้สึกว่าผู้เลี้ยงเหมือนเพื่อนเล่นมากกว่าเจ้าของ
เกร็ดความรู้.
เชาเชาเป็นสุนัขที่รักสะอาดอย่างมากและมักจะทำความสะอาดหน้าของเขาเองหลังจากการกินด้วย
ชาผี

ชาเป่ย  เป็นสุนัขสายพันธุ์เก่าแก่ 
ลักษณะทั่วไป.
ชาเป่ยเป็นสุนัขขนาดกลาง รูปร่างคล้ายกับฮิปโปโปเตมัส ขนสั้น ลักษณะภายนอกที่เห็นแล้วระบุได้ชัดเจนว่า “เจ้าคือชาเป่ย” ก็คือหนังยับๆย่นๆ ปกคลุมบริเวณส่วนศีรษะและลำคอ แต่รอบย่นพวกนี้จะหายไปเมื่อมีอายุมากขึ้น
ความเป็นมา.
สุนัขพันธุ์ชาเป่ยชาร์ไป่ เป็นสุนัขที่มีต้นกำเนิดมาจากประเทศจีน เป็นสายพันธุ์พื้นเมืองที่เกิดจากหมู่บ้านเล็กๆ เมืองไต้ลี่ มณฑลกวางตุ้ง และมีชีวิตอยู่ตั้งแต่ศตวรรษที่ 20 ในตอนใต้ของประเทศจีน
และชื่อ ชาเป่ย หมายความว่า ผิวของดิน แต่ก็มีการตีความผิดไปว่า ผิวของกระดาษทราย หรือผิวหนังที่หยาบกร้านคล้ายกระดาษทราย จากการตีความหมายนี้ได้กลายเป็นคุณสมบัติเฉพาะของสุนัขพันธุ์ชาเป่ยที่มีผิวหนังคล้ายสีของพื้นดิน น้ำตาลบ้าง ดำ-น้ำตาลบ้าง แต่ทุกสีจะมีลักษณะเดียวกันคือ ขนสั้น
ทั้งนี้ มีการสันนิษฐานว่า ชาเป่ย น่าจะเกี่ยวโยงกับเชา เชา เพราะมีลักษณะร่วมกัน คือมีลิ้นสีน้ำเงินเข้ม หรือม่วง เป็นหนึ่งในสายพันธุ์ที่เก่าแก่ที่สุด และถึงกับเคยถูกบันทึกให้เป็นสุนัขที่หายากที่สุดมาแล้ว แต่ปัจจุบันได้มีการเลี้ยงกันอย่างแพร่หลาย แต่เดิม ชาเป่ย ไม่ได้หน้าตาแบบที่เราๆ เห็นกัน เพราะกว่าเราจะได้เห็นหมาย่นเหมือนผ้าห่มไปทั้งตัวอย่างนี้ ก็ผ่านการพัฒนาสายพันธุ์มาเป็นะระยะ โดยชาเป่ย เริ่มจากการเป็นหมาชาวบ้านชาวเมืองทั่วไป เฝ้าบ้าน เฝ้าไร่นาเรือกสวน ชาเป่ย ถูกพัฒนาในด้านความฉลาด และพละกำลัง หลังจากนั้น ชาเป่ยก็ถูกจับไปใช้ในการแข่งขัน คือเอามาต่อสู้กัน ตอนนี้เองที่เอกลักษณ์โดดเด่นของชาเป่ย ได้ถูกพัฒนาขึ้นมา นั่นก็ความยับย่นทั่วตัว ซึ่งว่ากันว่าเกิดขึ้นเพื่อช่วยไม่ให้ถูกคู่ต่อสู้งับไว้ได้ง่ายๆ 
ลักษณะนิสัย
ชาเป่ยเป็นสุนัขที่ฉลาดและค่อนข้างมีมาดพอสมควร ดูสุขุม นิ่งๆ ไม่ค่อยเป็นทั้งมิตรกับคนแปลกหน้าและสุนัขตัวอื่นๆ แต่มีความซื่อสัตย์กับเจ้าของสุดๆ และที่สำคัญชาเป่ยมีความสามารถในการเฝ้าบ้านเป็นอย่างมาก เชื่อฟังคำสั่งและชอบประจบเจ้าของ ไม่ชอบใช้ความรุนแรงหรือคอยหาเรื่องกับสุนัขตัวอื่น แต่จะสู้ไม่ถอยเมื่อโดนรังแก
การดูแล.
ในเรื่องของการให้อาหารนั้น ควรหลีกเลี่ยงอาหารที่ผสมสีสังเคราะห์ (ไม่ใช่สีผสมอาหาร) วัตถุกันเสียและเนื้อแดง หลีกเลี่ยงผลิตภัณฑ์ที่ทำจากข้าวโพดและถั่วเหลือง เพราะอาจทำให้เกิดภูมิแพ้ได้ส่วนในเรื่องของความสะอาดนั้น สุนัขชาเป่ยเป็นสุนัขที่ต้องการความสะอาดเป็นอย่างมาก เพราะชาเป่ยมีเหงื่อเยอะต้องหมั่นอาบน้ำให้สะอาดอยู่เสมอๆ และต้องคอยดูแลเรื่องการสะสมของสิ่งสกปรกในหูที่จะทำให้อากาศถ่ายเทไม่สะดวกการที่จะเลี้ยงสุนัขชาเป่ยให้มีสุขภาพดีได้นั้น ผู้เลี้ยงจะต้องพาไปฉีดวัคซีน ถ่ายพยาธิ ดูแลเรื่องเห็บหมัดอย่างสม่ำเสมอค่ะ
ผู้เลี้ยงที่เหมาะสม
สุนัขชาเป่ยเหมาะสำหรับผู้เลี้ยงที่ต้องการสุนัขที่ซื่อสัตย์กับเจ้านายเพียงคนเดียว ทั้งนี้ผู้เลี้ยงจะต้องเข้าใจอุปนิสัยของสุนัข ต้องมีเวลาในการดูแลเรื่องของความสะอาด และต้องเข้าใจถึงการแสดงออกของสุนัขด้วย
ข้อควรจำ.
ชาเป่ยเป็นสุนัขที่มีน้ำลายเยอะมาก ดังนั้นต้องทำใจไว้ก่อนว่าจะเฟอร์นิเจอร์ภายในบ้านจะต้องเต็มไปด้วยน้ำลายของชาเป่ย
โกลเดินริทรีฟเวอร์

โกลเดินรีทรีฟเวอร์  เป็นสายพันธุ์สุนัข มีถิ่นกำเนิดในประเทศสกอตแลนด์ มีขนยาว มีสีขนเหลืองอ่อน เหลืองทอง และเหลืองเข้ม โดยทั่วไปแล้ว เพศผู้ควรมีความสูง (วัดจากหัวไหล่ถึงปลายเท้า) ประมาณ 23- 24 นิ้ว และเพศเมียควรมีความสูงประมาณ 21.5-22.5 นิ้ว แต่เดิมนั้นสายพันธุ์นี้ได้ปรับปรุงคุณลักษณะบางอย่างเพื่อในงานของนายพราน เช่น มีรูปร่างสมส่วน คล่องตัว เขียวและฟันงับชิ้นเหยื่อโดยให้ช้ำเพียงเล็กน้อย เป็นต้น ไม่มีปรากฏว่าสุนัขสายพันธุ์นี้มีความก้าวร้าวแต่อย่างใด
ลักษณะทั่วไป.
สุนัขขนาดกลาง รักเด็ก ส่วนสูง น้ำหนัก วงจรชีวิต การจัดกลุ่มพันธุ์ 21.5 - 24 นิ้ว 55 - 75 ปอนด์ 12 - 14 ปี สุนัขที่ใช้ในกีฬาล่าสัตว์ ขนชั้นในแน่น และกันน้ำได้ดีเช่นเดียวกัน มีขนปุกปุยหนาแน่นบริเวณคอ ด้านหลังขาหลัง และหาง และมีขนปุกปุยปานกลางบริเวณด้านหลังขาหน้าและท้อง สีของขนมีหลายเฉดสีต่างกันไป ตั้งแต่สีทองเข้มจนถึงทองเงา 
โกลเดินรีทรีฟเวอร์ เป็นสุนัขที่มีความเฉลียวฉลาดมากมากจนสามารถนำมาฝึกเพื่อใช้งานได้ เนื่องจากเป็นสุนัขที่มีขนาดปานกลาง จัดว่าเป็นสุนัขที่มีประสาทสัมผัสที่ดีทั้งในด้านของการฟังเสียง การดมกลิ่นสะกดรอย นอกจากนี้ยังมีสายตาอันเฉียบคมและแม่นยำ ด้วยเหตุนี้วงการทหารและตำรวจในหลายๆ ประเทศจึงได้นำสุนัขพันธุ์นี้มาฝึกเพื่อไว้ช่วยงานราชการ เช่น ตรวจค้นยาเสพติด, ดมกลิ่นสะกดรอยคนร้าย, ยามรักษาความปลอดภัย แต่ที่ดูเหมือนจะได้รับความนิยมสูงสุด ก็เห็นจะได้แก่ฝึกให้เป็นสุนัขนำทางคนตาบอด ทั้งนี้เพราะโกลเดินรีทรีฟเวอร์เป็นสุนัขซึ่งฉลาด แต่ไม่ค่อยเจ้าเล่ห์หรือซุกซนเหมือนสุนัขบางพันธุ์ ขนชั้นนอกแน่น เงา หยิกเป็นลอนเล็กน้อย และราบเรียบไปตามลำตัว กันน้ำได้ดี
มานัตสึโนะโคเซ็น

"มานัตสึโนะโคเซ็น"  เป็นซิงเกิลลำดับที่ 5 ของมอร์นิงมูซูเมะ วางจำหน่ายวันที่ 12 พฤษภาคม พ.ศ. 2542 ในรูปแบบซีดีขนาด 8 เซนติเมตร
ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร
สมาชิก.
รุ่นที่ 1
รุ่นที่ 2
ทากทะเล

ทากทะเล เป็นสัตว์ไม่มีกระดูกสันหลังจำพวกมอลลัสกา เช่นเดียวกับหอยและหมึก จัดอยู่ในชั้นหอยฝาเดี่ยว ในอันดับย่อย Nudibranchia 
ทากทะเล มีลักษณะเด่น คือ ไม่มีเปลือกห่อหุ้มลำตัว เพราะเปลือกลดรูปจนมีขนาดเล็กคลุมตัวไม่มิด หรือไม่มีเปลือกเลย ทากทะเลส่วนใหญ่มีสีสวยสดงดงาม บางชนิดมีหลายสีบนตัวเดียวกัน และสามารถปรับสีของตัวให้เข้ากับสภาพของแหล่งอาศัย สีที่ฉูดฉาดของทากทะเลทำให้สัตว์อื่นหลีกเลี่ยงที่จะกินเป็นอาหาร เพราะทากทะเลจะสร้างสารเคมีที่เป็นพิษสะสมไว้ตามผิว เพื่อป้องกันตัว บางชนิดมีอวัยวะช่วยหายใจอยู่ทางด้านบนของหัวหรือลำตัว ซึ่งอาจมีลักษณะเป็นเส้น เป็นกระจุก หรือเป็นแผ่น หรือคล้ายเขา และเป็นสัตว์ที่ไม่มีตาสำหรับการมองเห็น ส่วนมากอาศัยอยู่ในแนวปะการัง และบริเวณใกล้เคียง กินอาหารพวกสาหร่าย, ฟองน้ำ, ดอกไม้ทะเล, ปะการังอ่อน, กัลปังหา และเพรียงหัวหอม ทั่วโลกพบประมาณ 2,000 ชนิด ในน่านน้ำไทยสำรวจพบประมาณ 100 ชนิด เช่น ทากเปลือย เป็นต้น
ปลิงทะเล

ปลิงทะเล  เป็นสัตว์ทะเลที่ไร้กระดูกสันหลังชนิดหนึ่ง จัดอยู่ในตระกูลเอคไคโนเดิร์ม ซึ่งอยู่ในตระกูลเดียวกับดาวทะเลและหอยเม่น เป็นสัตว์ไม่มีกระดูกสันหลังที่มีรูปร่างกลมยาว คล้ายไส้กรอกขนาดใหญ่ ปลายทั้งสองข้างเป็นช่องเปิดของปากและทวาร ผิวหนังส่วนนอกคล้ายเนื้อยืดหยุ่นได้ ภายในผิวหนังมีตุ่มเม็ดหินปูนกระจายอยู่ทั่วไปตามผิวนอกมีติ่งเนื้อเล็ก ๆ คล้ายหนวดสั้น ๆ เรียงอยู่เป็นแถว ทำหน้าที่ช่วยในการหายใจและเคลื่อนไหว ปากของปลิงทะเลอยู่ตอนปลายสุดด้านที่มีหนวดลักษณะคล้ายต้นไม้ล้อมรอบ ทำหน้าที่ในการหาอาหาร โดยใช้หนวดขุดโคลนตมหน้าดินเข้าปากผ่านเข้าสู่ระบบทางเดินอาหาร และกากที่เหลือจะถ่ายออกทางช่องก้นซึ่งอยู่อีกด้านหนึ่ง ทวารของปลิงทะเลเป็นช่องเล็ก ๆ ทำหน้าที่ในการขับถ่ายของเสีย หายใจ เป็นทางออกของเชื้ออสุจิ ปลิงมีสารพิษ โฮโลทูลิน ซึ่งปล่อยออกทางผิวหนัง ใช้ในการป้องกันอันตรายจากปลาและปู ถ้าหากนำปลิงทะเลไปใส่ในตู้เลี้ยงปลามันจะปล่อยสารพิษดังกล่าวออกมามากจนทำให้ปลาตายได้ ถิ่นอาศัย พบตามพื้นทะเลที่เป็นทรายปนโคลนใน อ่าวไทยและทะเลอันดามัน อาหาร กินอินทรีย์วัตถุตามพื้นดินโคลนและทราย ขนาด มีความยาวประมาณ 30–40 ซม. ประโยชน์ เนื้อปลิงใช้ปรุงอาหารได้
การแพร่กระจายของปลิงทะเล อาศัยอยู่บริเวณชายฝั่งทะเลในระดับความลึก 20-30 เมตร สามารพบได้ในบริเวณหาดทรายปนเลนหรือทรายล้วน ๆ หรือตามบริเวณที่มีกระแสน้ำ ตามเกาะบริเวณปะการัง และสภาพน้ำทั่วไป อุณหภูมิน้ำอยู่ระหว่าง 24-28 องศาเซลเซียส ความเค็มสามารถอยู่ได้ในระดับ 27-35 ppt และสามารถอยู่ได้ในระดับความเค็มต่ำกว่า 10 ppt ถึง 17 ชั่วโมง ซึ่งถ้าอยู่ในระดับความเค็มสูง จะมีความแข็งแรงกว่าความเค็มต่ำ ปลิงทะเลสามารถงอกส่วนที่ขาดได้ภายในระยะเวลา 2 เดือน (chen jia xin, 1990) และปลิงทะเลจะเริ่มลงสู่พื้นในระยะ Perdactula เมื่อมีอายุประมาณ 12 วัน ปลิงทะเลปกติไม่ชอบแสงสว่าง และออกหาอาหารในเวลากลางคืน 
คุณค่าทางอาหาร.
ปลิงทะเลมีสารพิษโฮโลทูลินแต่ไม่เป็นอันตรายกับคน สามารถบริโภคได้ ปลิงทะเลมีโปรตีนประมาณ 10-12% ความชื้น 70-80% ไขมัน 0.002-0.04% และเนื้อปลิงทะเลยังมีสารมิวโคโปรตีนที่มี Chondroitin sulfurie acid คาดว่าเป็นประโยชน์ต่อผู้สูงอายุ ช่วยให้กล้ามเนื้อทำงานได้ดี
นักวิทยาศาสตร์ชาวญี่ปุ่นพบว่า ในเนื้อปลิงทะเล Stichopus japonicus มีมิวโคโปรตีน (mucoprotein) ปริมาณสูงซึ่งมิวโคโปรตีนนั้น มีคอนดรอยติน ซัลฟุริค แอซิด (Chondroitin - sulfuric acid) อยู่เป็นองค์ประกอบที่สำคัญ และจากการศึกษาในผู้สูงอายุยังพบว่า การที่กล้ามเนื้อไม่สามารถทำงานได้นั้น เนื่องจากปริมาณของคอนดรอยติน ซัลฟุริค แอซิด ลดลง ดังนั้นจึงอาจใช้เรื่องนี้เป็นเหตุผลอธิบายการที่ชาวจีนนิยมรับประทานปลิงทะเลกันมาตั้งแต่สมัยโบราณ คอนดรอยติน ซัลฟุริค แอซิด ตามธรรมชาติมักอยู่ในสภาพมิวโคโปรตีน ซึ่งเป็นองค์ประกอบของส่วนต่าง ๆ ของร่างกายมนุษย์ เช่น กระดูกอ่อน เอ็น และของเหลวที่หล่อลื่นตามข้อต่าง ๆ ดังนั้น การรับประทานปลิงทะเลก็นับว่าให้ประโยชน์แก่ร่างกายได้เช่นกัน
วงศ์แมวน้ำ

วงศ์แมวน้ำ (อังกฤษ: true seal, earless seal) เป็นสัตว์เลี้ยงลูกด้วยนมในวงศ์ใหญ่สัตว์ตีนครีบ ซึ่งแบ่งออกเป็น 3 กลุ่มคือวงศ์ไม่มีใบหู(Phocidae) วงศ์แมวน้ำมีหู (Otariidae) และ วอลรัส (Odobenidae)
ลักษณะทั่วไป.
แมวน้ำตัวผู้จะใหญ่กว่าตัวเมีย โดยมีคอเป็นสันใหญ่ สีขนลำตัวของตัวผู้เป็นสีเทา-ดำ และมีสีน้ำตาลแซม น้ำหนักราว 247 กิโลกรัม ความยาว 2.15 เมตร ตัวเมียมีสีลำตัวเป็นสีน้ำตาล-เทา น้ำหนักราว 57 กิโลกรัม และมีความยาว 1.56 เมตร
ถิ่นอาศัยและอาหาร.
แมวน้ำจะออกจับปลาในทะเลใกล้เกาะเล็ก ๆ และขึ้นฝั่งบนเกาะบริเวณชายหาดที่เป็นโขดหินที่มีการขึ้นลงของน้ำทะเลในเขตแอฟริกาใต้ กินปลาเป็นอาหารหลักรวมทั้งปลาหมึกและหอย
พฤติกรรมและการสืบพันธุ์.
แมวน้ำเคปเฟอร์ซีลเป็นสัตว์สังคม แต่มักขี้บ่น อยู่รวมกันเป็นฝูงใหญ่ ชอบล่าเหยื่อและหากินตามผิวน้ำหรือน้ำตื้นๆ หากินปลาตามเรือของชาวประมง ในช่วงกลางเดือนตุลาคม ตัวผู้จะไปยังพื้นที่ผสมพันธุ์ซึ่งเป็นชายหาดที่เป็นโขดหินและประกาศอาณาเขต อีกหลายสัปดาห์ต่อมาตัวเมียจะตามเข้ามาเพื่อออกลูกจำนวน 1 ตัว ซึ่งจะมีตัวเมียหลายตัวเข้ามาในอาณาเขต ตัวผู้ที่ครองอาณาเขตจะไล่ตัวผู้ตัวอื่นออกนอกอาณาเขตหากล้ำเข้ามา จนกว่ามันจะได้ผสมพันธุ์กับตัวเมียทุกตัว ตัวเมียจะเป็นสัดหลังการออกลูก 5 - 6 วัน และมีระยะการตั้งท้องนานประมาณ 1 ปี
วอลรัส

วอลรัส (ชื่อวิทยาศาสตร์: "Odobenus rosmarus") เป็นสัตว์เลี้ยงลูกด้วยน้ำนมทางทะเลขนาดใหญ่ที่มีตีนครีบ โดยมีการกระจายแบบไม่ต่อเนื่องในขั้วโลกเหนือ ในมหาสมุทรแอตแลนติก และทะเลใต้อาร์กติกของซีกโลกเหนือ ถือเป็นสัตว์ชนิดเดียวที่ยังคงเหลืออยู่ในวงศ์ Odobenidae กับสกุล "Odobenus" วอลรัสแบ่งออกเป็นสองชนิดย่อย คือ: วอลรัสแอตแลนติก ("O. r. rosmarus") อาศัยอยู่ในมหาสมุทรแอตแลนติก และวอลรัสแปซิฟิก ("O. r. divergens") อาศัยอยู่ในมหาสมุทรแปซิฟิก
วอลรัสตัวเต็มวัยมีลักษณะเด่นคืองาและหนวด และมีขนาดใหญ่พอสมควร: ตัวผู้โตเต็มวัยในแปซิฟิกอาจมีน้ำหนักมากกว่า และในบรรดาสัตว์ตีนครีบ มีเพียงแมวน้ำช้างสองชนิดเท่านั้นที่มีขนาดใหญ่กว่า วอลรัสส่วนใหญ่อาศัยอยู่ในบริเวณน้ำตื้นเหนือไหล่ทวีป ใช้ชีวิตส่วนใหญ่ในทะเลน้ำแข็ง วอลรัสเป็นสัตว์สังคมที่มีชีวิตนาน และถือเป็น "สิ่งมีชีวิตหลัก" ในภูมิภาคอาร์กติกภาคพื้นสมุทร
วอลรัสมีความสำคัญต่อวัฒนธรรมในชนพื้นเมืองอาร์กติกที่ล่าวอลรัสเพื่อเอาเนื้อ ไขมัน ผิวหนัง งา และกระดูก ในช่วงคริสต์ศตวรรษที่ 19 ถึงต้นคริสต์ศตวรรษที่ 20 วอลรัสถูกล่าอย่างแพร่หลายเพื่อเอาเปลวไขมัน, งาวอลรัส และเนื้อ ประชากรวอลรัสลดลงอย่างหนักทั่วภูมิภาคอาร์กติก ตั้งแต่นั้นมาประชากรวอลรัสแอตแลนติกและลัปเตฟฟื้นตัวขึ้นมาบ้าง แม้ว่าประชากรจะยังกระจัดกระจายและอยู่ในระดับต่ำเมื่อเทียบกับช่วงเวลาก่อนที่มนุษย์จะเข้ามาแทรกแซงก็ตาม
ชื่อ.
ต้นตอของคำว่า "walrus" มาจากกลุ่มภาษาเจอร์แมนิก และเชื่อกันว่าคำนี้มาจากภาษาดัตช์หรือภาษานอร์สเก่าเป็นส่วนใหญ่ ส่วนแรกเชื่อกันว่ามาจากคำภาษานอร์สเก่าอย่าง ('วาฬ') และส่วนที่สองมีสมมติฐานว่ามาจากคำภาษานอร์สโบราณ ('ม้า') เช่น คำว่า ในภาษานอร์สเก่า หมายถึง 'วาฬม้า' และเชื่อกันว่าถ่ายทอดในรูปแบบกลับกันทั้งในภาษาดัตช์และภาษาถิ่นของเยอรมันตอนเหนือเป็น และ อีกทฤษฎีหนึ่งคือ วอลรัสมาจากศัพท์ภาษาดัตช์ 'ชายฝั่ง' และ 'ยักษ์'
คำเรียกวอลรัสในภาษาอังกฤษโบราณว่า "morse" เชื่อกันอย่างกว้างขวางว่ามาจากกลุ่มภาษาสลาฟ ซึ่งยืมมาจากกลุ่มภาษาฟินโน-ยูกริก และท้ายที่สุดมาจากภาษาพื้นฐานก่อนฟินโน-ยูกริกที่ไม่ทราบชื่อในยุโรปเหนือ (ตามรายงานของอันเต ไอกีโอ)
ความคล้ายคลึงกันโดยบังเอิญระหว่างคำว่า "morse" และคำภาษาละตินว่า ('การกัด') เชื่อกันว่ามีส่วนทำให้วอลรัสได้รับชื่อเสียงว่าเป็น "สัตว์ดุร้ายที่น่ากลัว"
ศัพท์อีนุตตีตุตของสัตว์ชนิดนี้คือ "aivik" คล้ายกับศัพท์อีนุกตีตุตว่า "aiviq" ᐊᐃᕕᖅ.
ในภาษาในทวีปเอเชียอื่น ๆ วอลรัสมักมีการเปรียบเทียบกับช้าง เช่น ในกลุ่มภาษาจีนและภาษาเวียดนามที่เรียกวอลรัสมีความหมายตรงตัวว่า "ช้างทะเล" (海象; Hải tượng)
วอลรัสในประเทศไทย.
ในประเทศไทยสามารถหาชมวอลรัสได้ที่ซาฟารีเวิลด์ โดยนำมาจัดแสดงครั้งแรกในปี พ.ศ.2550 และในปี พ.ศ.2563 ได้ให้กำเนิดลูกเป็นครั้งแรก ชื่อว่า นิวนอร์มอล ตามสถานการณ์การแพร่ระบาดของโรคโควิด-19 ในขณะนั้น ซึ่งเป็นลูกวอลรัสที่เกิดเป็นตัวแรกในอาเซียน
แมวน้ำช้าง

แมวน้ำช้าง  บ้างก็เรียกว่า "ช้างน้ำ" เป็นสัตว์วงศ์แมวน้ำขนาดใหญ่มากในสกุล Mirounga ทั้งแมวน้ำช้างซีกโลกเหนือ ("M. angustirostris") และแมวน้ำช้างซีกโลกใต้ ("M. leonina") ถูกล่าเพื่อทำน้ำมันตะเกียงจนเกือบสูญพันธุ์ในช่วงปลายคริสต์ศตวรรษที่ 19 แต่จำนวนแมวน้ำช้างได้รับการฟื้นฟู พวกมันสามารถมีน้ำหนักถึง แมวน้ำช้างไม่มีความเกี่ยวข้องอย่างใกล้ชิดกับช้าง และงวงขนาดใหญ่ที่เพศผู้มีนั้นเป็นตัวอย่างของวิวัฒนาการเบนเข้า 
ฟอสซิลแมวน้ำช้างที่เก่าแก่ที่สุดเท่าที่รู้จักและไม่กำกวมคือชิ้นส่วนฟอสซิลของสมาชิกในเผ่า Miroungini ที่ได้รับการระบุในหมวดหินพีเทนสมัยไพลโอซีนตอนปลายของประเทศนิวซีแลนด์ ฟันที่ระบุในตอนแรกว่าเป็นของสายพันธุ์ไม่มีชื่อใน "Mirounga" ที่พบในแอฟริกาใต้ และระบุอายุไว้ที่สมัยไมโอซีน อย่างไรก็ตาม Boessenecker และ Churchill (2016) ถือว่าฟันเหล่านี้น่าจะเป็นฟันของวาฬมีฟัน (odontocete) ที่ระบุผิดอย่างแน่นอน แมวน้ำช้างวิวัฒนาการในมหาสมุทรแปซิฟิกช่วงสมัยไพลโอซีน
แมวน้ำช้างผสมพันธุ์กันทุกปี และดูเหมือนว่าจะอาศัยอยู่ตามอาณานิคมที่มีพื้นที่เพาะพันธุ์
อนุกรมวิธาน.
จอห์น เอ็กเวิร์ด เกรย์จัดตั้งสกุล "Mirounga" ใน ค.ศ. 1827 ชื่อทั่วไป "Mirounga" เป็นรูปแผลงเป็นละตินจาก "miouroung" ซึ่งกล่าวกันว่าเป็นศัพท์สำหรับแมวน้ำในภาษาชนพื้นเมืองออสเตรเลีย แต่ไม่ทราบว่าเป็นภาษาใดในกลุ่มนั้น
บล็อกนัน

Blognone เป็นเว็บไซต์ภาษาไทยในลักษณะบล็อก ซึ่งเน้นเรื่องการเผยแพร่ข่าวสารเทคโนโลยีสารสนเทศและวิทยาศาสตร์จากทั่วโลก โดยรูปแบบเนื้อหาในเว็บนั้นจะมีลักษณะข้อมูลแบบการนำข่าวสำคัญมาสรุป และทำลิงก์เชื่อมโยงไปยังหัวข้อข่าวต้นฉบับ เปิดให้ผู้ใช้ทั่วไปสามารถเข้าร่วมเขียนข่าวได้ ผู้อ่านสามารถแสดงความเห็นท้ายข่าวและในกระดานสนทนา นอกจากข่าวสาร ยังมีบทสัมภาษณ์จากบุคคลในวงการเทคโนโลยีสารสนเทศ เช่น โปรแกรมเมอร์ ผู้พัฒนาฟอนต์ ผู้ดูแลเว็บให้บริการบล็อก ผู้บริหารธุรกิจขายเพลงในรูปแบบดิจิตอล เป็นต้น
Blognone เป็นเว็บไซต์ที่มีผู้เข้าชมจากประเทศไทยมากเป็นอันดับที่ 254 (12 เมษายน 2561) จากการจัดอันดับโดยอะเล็กซา
การเข้าเป็นสมาชิกและสร้างบทความ.
Blognone เปิดให้บุคคลใดก็ตามเข้าเป็นสมาชิกได้ โดยสมาชิกจะสามารถเขียนและแสดงความคิดเห็นได้ โดยสมาชิกที่เคยเขียนบทความแล้วจะเป็น contributor โดยบทความที่เขียนจะต้องไปรออยู่ที่หน้า upcoming news หากเขียนมาเป็นระยะเวลาพอสมควรและบทความที่เขียนมีคุณภาพมาโดยตลอด จะได้เลื่อนเป็น Writer โดยการคัดเลือกจากสมาชิกที่เป็น Writer อยู่ก่อนแล้ว โดยผู้ที่เป็น Writer จะมีสิทธิในการอนุมัติบทความขึ้นหน้าหนึงและมีสิทธิ์เลือก Writer อีกด้วย ปัจจุบัน Blognone มีผู้รายงานข่าวประจำในระดับ Writer ประมาณ 40 คน และผู้รายงานข่าวทั่วไปอีกจำนวนมาก
การเขียนบทความของ Blognone นั้นทางเว็บแนะนำให้ผู้เขียนใช้ Markdown แต่ก็ยังมีตัวเลือกให้ใช้โค้ด HTML ด้วยเช่นกัน 
การบริหารเว็บไซต์.
Blognone เริ่มเปิดใช้งานครั้งแรกใน พ.ศ. 2547 โดยนักศึกษา สาขาวิชาวิศวกรรมคอมพิวเตอร์ มหาวิทยาลัยเกษตรศาสตร์ คือ อิสริยะ ไพรีพ่ายฤทธิ์ (mk) และ วสันต์ ลิ่วลมไพศาล (lew) ซอฟต์แวร์หลักในการจัดการข้อมูลภายในเว็บไซต์ในปัจจุบันคือ ดรูปาล (เดิมใช้เวิร์ดเพรส) โดยเนื้อหาทั้งหมดในเว็บ Blognone อยู่ภายใต้ลิขสิทธิ์แบบครีเอทีฟคอมมอนส์
ปัจจุบัน Blognone อยู่ภายใต้การควบคุมของ บริษัท บล็อกนัน จำกัด (Blognone Co., Ltd.) โดยจดทะเบียนเมื่อวันที่ 23 กุมภาพันธ์ พ.ศ. 2555 และยังมีเว็บไซต์ในเครือเดียวกันคือ จัสไซ (jusci.net) และ มีโคโนมิกส์ (meconomics.net)
วันที่ 7 พฤศจิกายน 2560 Wongnai ประกาศเข้าซื้อกิจการ Blognone
การปิดกั้น

การปิดกั้น หรือ การบล็อก  คือมาตรการทางเทคนิคที่ใช้สำหรับจำกัดการเข้าถึงสารสนเทศหรือทรัพยากรอย่างใดอย่างหนึ่งบนอินเทอร์เน็ต เพื่อป้องกันมิให้สารสนเทศหรือทรัพยากรนั้นถูกปั่นป่วนเสียหาย หรือเพื่อรักษาความปลอดภัยหรือความสงบเรียบร้อย
ผลจากการปิดกั้น.
การปิดกั้นทำให้ผู้ใช้อาจถูกลิดรอนเอกสิทธิ์เฉพาะบางอย่าง เช่นความสามารถในการเรียกดู การเผยแพร่เนื้อหา หรือการสื่อสารกับผู้ใช้อื่น หรืออาจทำให้ไม่สามารถเข้าถึงบริการที่เป็นประเด็นโดยสิ้นเชิง การปิดกั้นสามารถกระทำได้กับบัญชีผู้ใช้รายบุคคลหรือช่วงของเลขที่อยู่ไอพีโดยผู้ดูแลระบบ ส่วนมากบริการหรือเว็บไซต์เฉพาะรายมักจัดตั้งนโยบายการปิดกั้นไว้ และการปิดกั้นจะกระทำเป็นแต่ละกรณีไป ไม่เกี่ยวกับกรณีอื่น แต่ผลจากการปิดกั้นโดยผู้ดูแลระบบก็ทำให้ผู้ใช้แสวงหาวิธีการอื่นเพื่อหลีกเลี่ยงการปิดกั้น เช่นการสมัครบัญชีผู้ใช้ซ้ำซ้อน การเปลี่ยนเส้นทางการเชื่อมต่อผ่านพร็อกซี รวมไปถึงการเจาะระบบโดยมิชอบด้วยกฎหมาย นอกจากนี้รัฐอาจใช้อำนาจบังคับสั่งการปิดกั้นบริการหรือเว็บไซต์โดยทางอ้อมก็ได้ แต่ก็อาจทำให้เกิดการหลีกเลี่ยงเช่นกัน เช่นการเปิดเว็บไซต์สำรอง การกระจายเนื้อหาไปยังแหล่งอื่น เป็นต้น
การปิดกั้นก็สามารถกระทำได้โดยผู้ใช้เองหากบริการนั้นได้จัดเตรียมไว้ให้ ตัวอย่างเช่นเครื่องมือสื่อสารออนไลน์ส่วนมาก อาทิซอฟต์แวร์สนทนาและเว็บไซต์เครือข่ายสังคม อนุญาตให้ผู้ใช้สามารถปิดกั้นมิให้ผู้ใช้อื่นติดต่อกับตนได้ หรือปิดกั้นมิให้ผู้ใช้อื่นหรือโปรแกรมประยุกต์เข้าถึงข้อมูลส่วนบุคคลเพื่อรักษาความเป็นส่วนตัว การปิดกั้นเช่นนี้ก็มิได้มีผลกระทบต่อการเข้าถึงบริการหรือเว็บไซต์ในส่วนอื่นตามปกติของผู้ใช้คนอื่น
วานิลลา

วานิลลา  เป็นกลิ่นที่ได้จากฝักของกล้วยไม้สกุล "Vanilla" ต้นกำเนิดจากเม็กซิโก ชื่อวานิลลามาจากคำในภาษาสเปนว่า "ไบย์นียา" (vainilla) ซึ่งแปลว่า ฝักเล็ก ๆ วานิลลามักถูกนำมาใช้แต่งกลิ่นในการทำอาหารประเภทของหวานและไอศกรีม
การใช้วานิลลาในการประกอบอาหารทำโดยกรีดฝักวานิลลาออกและขูดนำเอาเมล็ดในฝักไปใช้ประกอบอาหาร หรือนำทั้งฝักไปต้มน้ำและช้อนออก วานิลลาแท้มีราคาสูงมาก จึงทำให้มีการประดิษฐ์กลิ่นวานิลลาสังเคราะห์ที่ราคาถูกกว่า อย่างไรก็ตามกลิ่นที่ได้จากวานิลลาสังเคราะห์มีความเข้มของกลิ่นไม่เท่ากับของจริง
ประเทศผู้ผลิตวานิลลาที่ใหญ่ที่สุดคือ มาดากัสการ์
นกแขกเต้า

นกแขกเต้า (ชื่อวิทยาศาสตร์: "Psittacula alexandri", Red-breasted parakeet) เป็นนกแก้วพื้นเมืองในเอเชียตะวันออกเฉียงใต้ เป็นหนึ่งในสายพันธุ์ที่พบได้ทั่วไปในสกุลนี้ และเป็นสายพันธุ์ที่มีรูปแบบหลากหลายตามภูมิศาสตร์ที่สุด สามารถระบุได้ง่ายจากจุดสีแดงขนาดใหญ่ที่หน้าอก นกแขกเต้าสกุลย่อยส่วนใหญ่อยู่บนเกาะเล็ก ๆ หรือกลุ่มเกาะในอินโดนีเซีย ชนิดย่ยอหนึ่งปรากฏในหมู่เกาะอันดามัน และอีกชนิดย่อยหนึ่งพบในเอเชียตะวันออกเฉียงใต้ภาคพื้นทวีปและขยายถึงพื้นที่ตะวันออกเฉียงเหนือของเอเชียใต้ที่ตีนเขาหิมาลัย นกสายพันธุ์บนเกาะบางสายพันธุ์อาจตกอยู่ในอันตรายจากการค้าขายนกป่า นกสายพันธุ์ต้นแบบในเกาะชวาเสี่ยงต่อการสูญพันธุ์
ประชากรเร่ร่อนของนกชนิดนี้ปรากฏในนครอย่างมุมไบและสิงคโปร์ ส่วนจำนวนน้อยปรากฏในนครอื่นอย่างเจนไนและเบงคลูรูในประเทศอินเดีย
อนุกรมวิธาน.
นกแขกเต้าได้รับการบรรจุอย่างเป็นทางการใน ค.ศ. 1758 ผ่าน "Systema Naturae" ฉบับที่ 10 ของคาร์ล ลินเนียส นักธรรมชาตินิยมชาวสวีเดน เขาจัดให้นกแก้วชนิดนี้กับชนิดอื่น ๆ ทั้งหมดเข้าในสกุล "Psittacus" และตั้งชื่อทวินาม "Psittacus alexandri". ชนิดต้นแบบอยู่ในเกาะชวา ปัจจุบันนกแขกเต้าจัดให้อยู่ในสกุล "Psittacula" ที่ประดิษฐ์ใน ค.ศ. 1800 โดยฌอร์ฌ กูวีเยร์ นักธรรมชาตินิยมชาวฝรั่งเศส ชื่อสกุลเป็นศัพท์ภาษาละตินที่ใช้เรียกสิ่งเล็กว่า "psittacus" แปลว่า "นกแก้ว" ส่วนคำระบุชนิด "alexandri" มาจากอเล็กซานเดอร์มหาราชผู้ที่ทหารของเขานำนกแขกเต้ามาสู่กรีซ
ปัจจุบัน นกแขกเต้ามีชนิดย่อยที่ได้รับการรับรองดังนี้:
ลักษณะ.
นกชนิดนี้มีลำตัวขนาด 35 เซนติเมตร หัวใหญ่ คอสั้น หางยาวแหลม ขนปกคลุมลำตัวสีสันสดใสตัวผู้ลำตัวด้านบนสีเขียว ลำตัวด้านล่างมีสีเขียวอ่อนอมฟ้า บริเวณอกสีชมพูแก้มส้ม หัวสีม่วงแกมเทาหน้าผากมีแถบสีดำคาดไปจรดตาทั้งสองข้าง และมีแถบสีดำลากจากโคนปากไปถึงแก้ม จะงอยปากบนสีแดงสด จะงอยปากล่างสีดำ ส่วนตัวเมียต่างจากตัวผู้ตรงที่หัวเป็นสีน้ำเงินแกมเทาจะงอยปากบนสีดำสนิท
การกระจายพันธุ์และถิ่นอาศัย.
นกแขกเต้าพบได้ในประเทศอินเดีย พม่า ไทย ลาว กัมพูชา และ เวียดนาม ในประเทศไทยพบได้ทั่วไปทุกภาค ยกเว้นภาคใต้ที่พบน้อยมาก อาศัยอยู่ในป่าโปร่ง ตั้งแต่พื้นราบไปจนถึงระดับความสูง 1,200 เมตรจากระดับน้ำทะเล
พฤติกรรม.
อาหารของนกแขกเต้าได้แก่ ลูกไม้ป่า ผลไม้ ยอดไม้ น้ำต้อย และ แมลงขนาดเล็กบางชนิด ชอบอยู่รวมกันเป็นฝูงใหญ่ หากินอยู่บนต้นไม้ นกแขกเต้าวางไข่ครั้งละ 3-4 ฟอง มีระยะฟักไข่นาน 28 วัน
สถานะการอนุรักษ์.
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
อีโวลูชัน (เพลงของอายูมิ ฮามาซากิ)

อีโวลูชั่น (; โรมาจิ: "Evoryushon"; : evolution) เป็นซิงเกิลที่ 20 ของอายูมิ ฮามาซากิ วางจำหน่ายเมื่อวันที่ 31 มกราคม พ.ศ. 2544 เป็นซิงเกิลที่สองที่อายูมิเป็นคนแต่งเนื้อร้องเองภายใต้นามปากกา CREA โดยมียอดขายรวมมากกว่า 955,000 แผ่น 
เพลง evolution เป็นเพลงที่มีจังหวะในการร้องเร็วที่สุดในบรรดาซิงเกิลทั้งหมดของอายูมิ ฮามาซากิ โดยใช้เครื่องดนตรีอิเล็กโทรนิกและกีตาร์เข้ามาประกอบจังหวะ และนอกจากนี้ยังเพลงโฆษณาของมาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์อีกด้วย
มายสเปซ

มายสเปซ (MySpace) เป็นเว็บไซต์ในรูปแบบของเครือข่ายชุมชนออนไลน์ ชื่อดังเว็บหนึ่ง ให้บริการทำเว็บส่วนตัว บล็อก การเก็บ ภาพ วิดีโอ ดนตรี และเชื่อมโยงเข้ากับกลุ่มคนอื่น มายสเปซมีสำนักงานใหญ่อยู่ที่ เบเวอร์ลีย์ฮิลส์ รัฐแคลิฟอร์เนีย สหรัฐอเมริกา
มายสเปซก่อตั้งเมื่อ สิงหาคม พ.ศ. 2546 โดย ทอม แอนเดอร์สัน และ คริสโตเฟอร์ เดอโวล์ฟ ในปัจจุบัน มายสเปซมีพนักงานกว่า 300 คน และในตัวเว็บไซต์มีผู้ลงทะเบียนมากกว่า 100 ล้านคน และมีผู้ลงทะเบียนใหม่ประมาณ 200,000 คนต่อวัน
เอ็ม (เพลงของอายูมิ ฮามาซากิ)

เอ็ม (; โรมาจิ: "Emu"; : M) เป็นซิงเกิลที่ 18 ของอายูมิ ฮามาซากิ วางจำหน่ายเมื่อวันที่ 13 ธันวาคม พ.ศ. 2543 เป็นหนึ่งในเพลงที่มีแฟนเพลงชื่นชอบมากที่สุด อีกทั้งยังเป็นซิงเกิลที่แรกที่อายูมิเป็นคนแต่งเนื้อร้องเองภายใต้นามปากกา CREA โดยมียอดขายรวมมากกว่า 1,319,000 แผ่น 
เพลง M เป็นเพลงที่มีจังหวะป็อปและร็อกแนวบัลลาร์ดอยู่ในตัว โดยเนื้อหาของเพลง M เป็นการกล่าวถึงพระแม่มารีในศาสนาคริสต์ ซึ่งปกซิงเกิลนี้เป็นการแต่งกายของอายูมิในชุดที่คล้ายคลึงกับพระแม่มารี โดยมีตัวอักษร M ซึ่งเป็นลายมือของเธอเองวางไว้ตรงกลาง
เพลง M เป็นเพลงประกอบโฆษณาของโทรศัพท์มือถือเครือข่าย TU-Ka รุ่น ""TT03Z A Model" ซึ่งเป็นรุ่นที่อายูมิออกแบบตัวเครื่องเอง โดยจำกัดจำนวนการวางขาย
เวอร์ชันยุโรป.
ในปี พ.ศ. 2546 ซิงเกิล "M" ได้วางขายในทวีปุโรป แม้ว่าจะไม่มีการโปรโมตแต่อย่างใด แต่ซิงเกิล "M" ก็สามารถติดท็อป 10 ของแด๊นซ์ชาร์ตใน 3 ประเทศ คือ สเปน, เบลเยียม และเยอรมนี